Judy Dyble

Judith Aileen Dyble, betre kjend som Judy Dyble, () var ein prisvinnande britisk songar og låtskrivar som var mest kjend for å ha vore med på å starte Fairport Convention. Ho er ofte vorte omtalt som ein folkrock-artist, sjølv om ho faktisk aldri gjorde innspelingar innan denne sjangeren med bandet. Ho spelte òg i Trader Horne, og var ei kort stund med i starten av King Crimson. I tillegg arbeidde ho stundom på ei solokarriere og i 2009 gav ho ut det prisvinnande albumet Talking with Strangers.

 Biografi 
Det første bandet hennar var Judy and The Folkmen, som eksisterte mellom 1964 og 1966. Ho vart så den første vokalisten i Fairport Convention frå 1967 til 1968. Albumet spelte inn debutalbumet med ho. Under konsertane seint på 1960-talet delte ho scene med namn som Jimi Hendrix og Pink Floyd med Syd Barrett. Ho er mellom anna kjend for å ha sete på scenen og strikka medan Hendrix og Richard Thompson spelte i lag. Dyble var òg gjest på The Incredible String Band-albumet The Hangman's Beautiful Daughter i 1968 og på G.F. Fitz-Gerald sitt Mouseproof i 1970.

Etter Fairport Convention, vart Dyble (i lag med den dåverande kjærasten Ian McDonald) med i det engelske popbandet Giles, Giles and Fripp ved å sette inn ei annonse i Melody Maker. Bandet, utan Dyble, utvikla seg etter kvart til det progressive rockebandet King Crimson.

Dyble starta seinare duetten Trader Horne, med tidlegare Them-medlem Jackie McAuley.

I 1973 forlet Dyble musikkindustrien for å arbeide med ektemannen DJen Simon Stable og seinare arbeidde ho som bibliotekar.

I 1981 under den årlege Fairport Convention-gjenforeininga dukka Dyble overraskande opp som gjesteartist. Ho dukka òg opp i 1982, og på 30- og 40-årsjubileet deira.

I 2003 byrja Dyble å skrive låtar og spele igjen og ho gav ut fleire album.

Judy Dyble har også samarbeidd med norske Sleepyard på dei to albuma Black Sails (2014) og Winter Crickets (2017).

 Diskografi 

Album
 Tittel Artist Selskap  Katalognr.  Utgjeve  Region  Fairport Convention Fairport Convention Polydor  583 035 Juni 1968  UK Morning Way Trader Horne Dawn  DNLS 3004 Mars 1970  UK Janus  JLS3012  USA Enchanted Garden Judy Dyble Talking Elephant  TECD 068 September 2004  UK Spindle Judy Dyble Talking Elephant  TECD 084 Februar 2006  UK The Whorl Judy Dyble Talking Elephant  TECD 094 Juli 2006  UK Talking with Strangers Judy Dyble  FiXiT/Brilliant  FXTRCD 113 August 2009  UK 

 Kjelder 

 Denne artikkelen bygger på «Judy Dyble» frå ,  den 26. januar 2011. 
  oppgav desse kjeldene:



 Bakgrunnsstoff 
 Judy Dyble - Ooff
 Judy Dyble @ Myspace.com
 Intervju med Judy Dyble 

Kategori:Engelske songarar
Kategori:Musikarar frå London
Kategori:Fairport Convention-medlemmar
Kategori:Elektrisk folk-musikarar